WOSM samarbeider med Kandersteg International Scout Center i Kandersteg i Sveits. Det drives som et eget non-profitt selskap. Verdensjamboreer avholdes omtrent hvert fjerde år med støtte fra WOSM, men også medlemmer av WAGGGS inviteres. WOSM organiserer også World Scout Moot, en jamboree for speidere mellom 17-26 år, samt World Scout Indaba, en samling for speiderledere. World Scout Foundation er et fond som drives av et eget styre og finansieres gjennom donasjoner for utviklingen av speiderprogram i verden.